《郊行即事二首 其一》
宋代·林希逸

野店相依门向背，牧童对语岸东西。草枯白见樵成径，木落红东叶入溪。

色有浅深峰远近，影无长短树高低。眼前好句闲收拾，归到书窗却自题。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。